4. การวิจัยและพัฒนา

บริษัทฯ ทำการวิจัยและพัฒนาเพื่อให้บรรลุจุดมุ่งหมายของบริษัทฯ
ในการทำให้ประชาชนในประเทศมีชีวิตความเป็นอยู่ที่สะดวกสบายมากยิ่งขึ้นด้วยการใช้บริการด้านสินเชื่อของบริษัทฯ
โดยจะทำการพัฒนาผลิตภัณฑ์ใหม่เพื่อเพิ่มความสะดวกสบายให้แก่ลูกค้า
รวมทั้งเพิ่มประสิทธิภาพในการดำเนินงานของบริษัทฯ อันจะนำไปสู่ต้นทุนการดำเนินงานที่ลดลง
การวิจัยและพัฒนาของบริษัทฯ ในช่วงที่ผ่านมาสามารถสรุปได้ดังนี้

4.1 การพัฒนาผลิตภัณฑ์ใหม่

1.  การพัฒนาระบบเพื่อรองรับ การผ่อนชำระค่างวดของสินค้าเช่าซื้อผ่านบัตรเครดิต โครงการ
    “แฮปปี้ แพลน”
    เพื่อเพิ่มความสะดวกให้กับลูกค้าในการปรับการชำระขั้นต่ำเป็นการชำระรายงวด
    ทั้งเป็นการส่งเสริมยอดการใช้จ่ายผ่านบัตรเครดิต และเพิ่มอัตราการใช้จ่ายต่อบัตร

2.  บริษัทได้ออกบัตรเครดิตร่วมกับร้านค้าใหม่ 4 บัตร
    เพื่อขยายตลาดบัตรเครดิตในกลุ่มธุรกิจที่หลากหลาย เช่น ธุรกิจกีฬากอล์ฟ ร้านอาหาร
    เครื่องสำอาง และการซ่อมบำรุงรถยนต์ โดยออกบัตรร่วมใหม่ในปี 2548 เช่น
    บัตรอิออนคลับไทยแลนด์ –มาสเตอร์การ์ด และวีซ่า บัตรอิออน-แมกซ์ บัตรตั้งฮั่วเส็ง วีซ่า
    บัตรกิฟฟารีน วีซ่า และบัตรบีควิก วีซ่า

4.2 การเพิ่มความสะดวกสบายในการใช้บริการของบริษัทฯ

  4.2.1 เพิ่มประสิทธิภาพการทำงานของระบบ IVR (Interactive Voice Response)

IVR (Interactive Voice Response) คือระบบโทรศัพท์อัตโนมัติ
เพื่อรองรับส่วนงานบริการลูกค้า ในการตรวจสอบข้อมูลต่างๆ ผ่านระบบข้อมูล เช่น วงเงินสินเชื่อ
รายการที่ค้างชำระ การขอใบแจ้งหนี้ ตรวจสอบวงเงินคงเหลือ
และการติดต่อเพื่อเปิดใช้บัตรเครดิต ระบบ IVR
จะลดเวลาในการทำงานและลดอัตราการทำงานของพนักงาน และยังเพิ่ม
ประสิทธิภาพการอนุมัติวงเงินบัตรเครดิต
ระบบดังกล่าวยังพัฒนาเพื่อรองรับการอนุมัติวงเงินสินเชื่อผ่อนชำระสำหรับร้านคู่ค้าของบริษัท
โดยบริษัทฯเสียค่าใช้จ่ายประมาณ 10 ล้านบาท

2.  การจัดตั้งศูนย์ภูมิภาคภาคกลาง

เพื่อให้การทำงานที่มีมาตรฐานเดียวกันทั่วประเทศและเพื่อให้แต่ละสาขาสามารถทำงานได้อย่างมีประสิทธิภาพในแต่ละภูมิภาค
บริษัทฯได้รวมการทำงานในสาขาต่างๆ ในจังหวัดภาคกลางไปยังศูนย์ภูมิภาคที่กรุงเทพมหานคร
โดยครอบคลุมระบบโทรศัพท์ทั้งหมด ในสาขาภาคกลางและกรุงเทพมหานคร
โดยบริษัทฯเสียค่าใช้จ่ายประมาณ 35 ล้านบาท

3.  เพิ่มประสิทธิภาพการทำงานของระบบ ATM Customer Service System (ACSS)

  เพื่อเพิ่มประสิทธิภาพในการระบบการบริการลูกค้าสัมพันธ์ ระบบ ACSS
  จะช่วยในการตอบคำถามของลูกค้าที่เกี่ยวกับการทำรายการผ่านเครื่อง ATM ของบริษัท
  รวมทั้งแจ้งสถานะของเครื่อง ตำแหน่งเครื่อง และ บัตรเครดิตที่ถูกอายัดโดยเครื่อง ATM
  โดยบริษัทฯเสียค่าใช้จ่ายประมาณ 3 ล้านบาท

4.  เพิ่มประสิทธิภาพการควบคุมการทำงานของบริษัทรับติดตามหนี้ภายนอก

  บริษัทรับติดตามหนี้สำหรับลูกหนี้ค้างชำระนานเกินกว่าที่บริษัทจะติดตามการชำระคืนเอง
  โดยบริษัทได้ว่าจ้างบริษัทรับติดตามหนี้ภายนอกดังกล่าว
  โดยใช้ระบบควบคุมปริมาณงานที่ส่งให้ติดตาม เพื่อให้เกิดประสิทธิภาพสูงสุด
  โดยได้ใช้จ่ายในการปรับปรุงดังกล่าว จำนวน 4 ล้านบาท

5.  เพิ่มประสิทธิภาพการบริหารเงินสดของเครื่อง ATMs

  เพื่อให้เกิดประสิทธิภาพสูงสุดในการบริหารเงินสดไหลเวียนผ่านเครื่อง ATMs
  บริษัทใช้ระบบควบคุมปริมาณกระแสเงินสดเข้าออก จำนวนเงินสูงสุดในแต่ละช่วง
  และกำหนดเวลาในการเติมเงินสดในเครื่อง ATMs โดยได้ใช้จ่ายในการปรับปรุงดังกล่าว
  จำนวน 3 ล้านบาท

6.  การติดตั้งระบบ software ในระบบรับชำระเงินสดของเครื่อง ATMs
    โดยระบบจะสามารถอ่านธนบัตรชนิดใหม่ฉบับละ 100 บาท ได้
    เพื่ออำนวยความสะดวกให้กับลูกค้าในการชำระเงินผ่านเครื่อง ATMs
    บริษัทฯเสียค่าใช้จ่ายประมาณ 3 ล้านบาท

7.  เพิ่มประสิทธิภาพระบบ Fax Server สำหรับการให้บริการจำนวนมากๆ

เพื่อเป็นการให้บริการที่รวดเร็วและรองรับลูกค้าที่เพิ่มขึ้น บริษัทได้เพิ่มประสิทธิภาพระบบ Fax
Server โดยระบบจะบันทึกหมายเลข และส่งออกโดยอัตโนมัติ
ทำให้ลดเวลามรการปฏิบัติงานของพนักงาน และเพิ่มความพึงพอใจให้กับร้าน
คู่ค้า บริษัทฯเสียค่าใช้จ่ายประมาณ 5 ล้านบาท

8.  พัฒนาระบบ SMS network ในการติดต่อสื่อสารกับลูกค้า

บริษัทได้พัฒนาระบบ SMS
เพื่อใช้ในการส่งคำตอบการอนุมัติวงเงินสำหรับลูกค้าแทนการโทรศัพท์แจ้งลูกค้า
ระบบดังกล่าวยังสามารถใช้ในการเผยแพร่ข่าวสาร หรือรายการส่งเสริมการขายใหม่ๆ
ให้กับลูกค้าทราบได้ในเวลาเดียวกัน อีกทั้งยังใช้แจ้งข้อสงสัยในการใช้บริการต่างๆ
ให้กับลูกค้ารายตัวได้อีกด้วย
ลูกค้าจะได้รับข้อมูลข่าวสารอย่างรวดเร็วทำให้เกิดความพึงพอใจในการบริการของบริษัท
โดยบริษัทฯมีค่าใช้จ่ายประมาณ 8 ล้านบาท

9.  เพิ่มระบบ PDA via GPRS ที่ใช้กับเครื่องติดตามตัวของพนักงานติดตามหนี้

บริษัทได้ใช้ระบบ PDA via GPRS กับเครื่องติดตามตัวของพนักงานติดตามหนี้
เพื่อควบคุมการทำงานกำหนดตำแหน่งในการติดตามหนี้ของพนักงานในระหว่างการปฏิบัติหน้าที่
โดยแผนกติดตามหนี้ส่วนกลางจะส่งข้อมูลของลูกค้าผ่านระบบ PDA ของพนักงาน
และสามารถส่งผลการติดตามหนี้กลับมายังแผนกติดตามหนี้ได้อย่างรวดเร็ว
โดยบริษัทฯมีค่าใช้จ่ายประมาณ 10 ล้านบาท

10. การติดตั้งระบบ Voice Call Back System
    สำหรับการให้บริการการตอบกลับสายของลูกค้า

ระบบดังกล่าวจะเพื่อเพิ่มประสิทธิภาพในการระบบการบริการลูกค้าสัมพันธ์
โดยจะช่วยในการตอบรับคำถามของลูกค้าที่โทรศัพท์เข้ามาในระหว่างช่วงเวลาที่มีการติดต่อจำนวนมาก
โดยคำถามต่างๆต่างๆจะถูกบันทึกไว้ เพื่อให้พนักงานโทรกลับภายหลัง
โดยบริษัทฯมีค่าใช้จ่ายประมาณ 8 ล้านบาท

11. พัฒนาระบบข้อความเตือนโดยเสียง (Voice Message)

ระบบข้อความเตือนโดยเสียงจะทำงานเหมือนระบบส่งข้อความผ่านโทรศัพท์มือถือของลูกค้า
แต่จะส่งสัญญาณเป็นเสียงแจ้งข้อความให้กับลูกค้า โดยบริษัทฯมีค่าใช้จ่ายประมาณ 5 ล้านบาท

12. พัฒนาระบบการติดตามหนี้

บริษัทได้พัฒนาระบบการติดตามหนี้ โดยใช้ร0ะบบการโทรออกอัตโนมัติไปยังลูกค้า
และระบบใหม่ยังพัฒนาให้สามารถจัดระเบียบลำดับการโทร และกลุ่มลูกค้าที่ต้องการติดตาม
เพื่อให้ตอบสนองการบริหารความเสี่ยงในลูกค้ากลุ่มต่างๆ เพื่อให้การติดตามหนี้มีประสิทธิภาพยิ่งขึ้น